Lolland-Falsters Stifts-Tidende, 1845-09-15
Mariebo, den 14de September. Vi have idag den Fornøielse at meddele vore Læsere, at dette Stifts Borgerrepræsentanter staae i Begreb med, efter nærmere Overeenskomst, herefter at samles til visse Tider for at give Meddelelser til hinanden og sætte forekommende Spørgsmaale, Communalvæsenet betræffende, under Discussion. Man er nu bleven enig om, at see oprettet et Brandforsikkrings-Selskab paa rørlig Eiendom for Kjøbstæderne her i Stiftet. J denne Anledning holdtes det tidligere kundgjorte Møde den 12te de, hos Hr. Kjøbmand og Gjæstgiver Brabrand hersteds. Forsamlingen var temlig talrig og fra enhver af Kjøbstæderne vare Nogle mødte. Alle indsaae, at Selskabets Stiftelse maatte i Flere Henseender være at anbefale. Den meere Formuende har vel hidtil sikkret sig ved at tage Assurance andre Steder; men den med Forholdene mindre bekjende Borger eller Jndbygger har sjelden eller aldrig assureret. Nu er her aabnet denne Leilighed til at see sig betrygget, hvorfor vi haabe at Mange lade sig tegne som Medlemmer. Under ovennævnte Møde blev det taget under Overveielse: 1) Om Forsikkringen skulde omfatte saavel Meubler og Effecter, Kreaturer, Avlsredskaber og Sæd i Straaet, som Handels- og Kjøbmandsvarer, samt Kornvarer og Frø sorter. Ved Afstemning herover blev dette besvaret benegtende. 2) Om Forsikkringen skulde indbefatte alle fornævnte Gjenstande, med Udelukkelse af Kornvarer og Frøsorter; hvilket med Pluralitet besvaredes bekræftende. 3) Hvilken Summa der skal udfordres at være tegnet, førend Selskabet kan ansee sig som constitueret. Hertil blev foreslaaet 500,000 Rbd., hvilket med Stemmefleerhed blev antaget. 4) Om Selskabet foreløbig skal indskrænke sig til Stiftets Kjøbstæder, eller om man strax skulde henvende sig til andre udenfor Stiftet beliggende Kjøbstæder. Ved Afstemning bestemte man sig for det første Alternativ. Derefter blev foretaget Valg. paa en interimistisk Formand, hvortil med Stemmefleerhed (36 Stemmer) valgtes Kjøbmand K. Sidenius hersteds. At fungere som Commissairer for Selskabet i de respective Kjøbstæder paatog sig Følgende: i Nakskov, dHr. Kjøbmand Winchel og Boghandler Thierry, i Rødby. dHrr. J. C. Lyhmeier og Kjøbmand W. Jbsen; i Mariebo: dHrr. Stiftsrevisor Hviid, Procucator Larsen, Kjøbmand F. Hansen, og Skomagermester Techow, i Saxkjøbing: dHrr. Kjøbmand Wichmann og Uhrmager Wied, i Nysted: Hr. Kjøbmand Heidenheim; i Nykjøbing: Hr. Tobaksfabriqueur Nobel, og i Stubbekjøbing: Hr. Kjøbmand Wulff, hvis Hverv det vil blive at henvende dem til Alle, om hvem det kan formodes, at de ville indtræde i det projecterede Selskab, samt modtage deres foreløbige Tegninger, for hvor stort et Beløb de omtrentlig antage at ville lade forsikkre. Anmeldelser og Resultatet heraf vedtoges at skulle indsendes til Formanden senest inden Udgangen af October d. A. Til at danne en Comitee til at udarbeide et Udkast til Selskabets Love udvalgtes derefter dHrr. J. C. Lyhmeier i Rødby, Stiftsrevisor Hviid i Mariebo, Kjøbmand Wulff i Stubbekjøbing, Kjøbmand H. C. Krøyer i Mariebo, Kjøbmand Winchel i Nakskov og Kjøbmand Wichmann i Saxkjøbing, hvilken Comitee, efter Selskabets derom yttrede Ønske, Formanden var villig til at tiltræde, og paatog Comiteen sig at tilendebring. dette Arbeide senest inden medio November d. A Saasnart dette Udkast til Love var tilendebragt, vedtoges at samme skulde trykkes og omdeles til Alle, som havde tegnet sig for Deeltagelse i Selskabet, senest 14 Dage førend den nærmere berammende Generalforsamling, hvorved dette Lovudkast vil blive sat under Discussion. Endelig vedtoges det tillige, at en Afskrivt af Protocollen vilde blive at meddele til Alle dem, der have paataget sig som Commissairer i de respective Kjøbstæder paa ovenanførte Maade at virke til Selska(Lollpst.) bets Fremme.